《松轩》
明代·乌斯道

种松不在直，种松不在多。种多人易之，种直寻斧柯。

开轩比幽人，岁月忽已老。美人招不来，于何写中抱。

刁刁松上风，萧萧濯灵襟。皎皎松上月，悠悠照鸣琴。

作者简介：元明间浙江慈溪人，字继善。乌本良弟。与兄俱有学行。长于诗，意兴高远，飘逸出群。尤精书法。洪武初得有司荐，为永新县令，有惠政。后坐事谪戍定远。放还，卒。有《秋吟稿》、《春草斋集》。